През 217 пр.н.е., по време на Втората пуническа война и нашествието на Ханибал в Италия, Фламиний отново е избран за консул, съвместно с Гней Сервилий Гемин. Сформира нови легиони и напредва на север, за да посрещне Ханибал, но на 27 април попада в засада в битката при Тразименското езеро. Армията му е унищожена, а Фламиний е убит. Последователите му в Сената губят позициите си в полза на по-аристократични фракции, а римляните изпадат в паника, че Ханибал ще обсади града. Сенатът назначава Фабий Максим за диктатор.